কবিতার ক্ষেত্রত আমি আবকসা কবির স্বাক্ষ্যাৎ লাভ করিয়ার। হাবির আগে ডালুয়ার শ্রীগোপীচাঁদ সিংহর নাঙহান উল্লেখ করানি য়াকরের। থাংনাত শ্রী রনজিত সিংহ, রাধাকান্ত সিংহ, চন্দ্রমোহন সিংহ বারো কৃষ্ণকুমার সিংহ প্রসুখ গিরকগাছির নাঙ লনা য়াকরের। রাধাকান্ত সিংহর জ্বীর মেরিক কাব্যগ্রন্থত তারুন্যর বিদ্রোহী মনর পরিচয় পেয়ার। রনজিত সিংহর থাস্পাল কাব্যএহান বাংলাদেশ বারো বাংলাদেশর বারে আসামে ত্রিপুরাতউ আলোচিত অসিল। শিলচরেত্ত ফঙর নুয়া এলা পত্রিকার ৭ম বছর ২য় সংখ্যাত  শ্রী রনজিত সিংহ গিরকর কাব্যগ্রন্থ এহানর সমালোচনাত নিয়াম থাকাৎ করিয়া মাতেসিলা - ...বাংলাদেশর কবিতার তঙাল সুর আগো পেয়ার উগো যেগই উপপারের অগই হারপার তার নিজস্ব আবেগে, ঝংকারে, ছন্দ- লয়ে থাম্পালর পুনসিপাল বারো মনচককরা পারেঙে ঠিপ ঠিপ অয়া আসে।